কুরুশের চোঙ

**কুরুশের চোঙ** হল (; *ওস্‌তোভ'নে কুরুশ*)পারস্যের সম্রাট কুরুশের নামে নামাঙ্কিত মাটির তৈরি চোঙ যা কিউনিফর্ম হরফে লেখা সনদ । চোঙটি ২৬০০ বছরের পুরোনো। চোঙটি যুক্তরাজ্যের লন্ডনে অবস্থিত ব্রিটিশ মিউজিয়ামে সংরক্ষিত আছে । ২৫৩৯ বছর আগে ব্যাবিলন দখল করার পর কুরুশের নির্দেশে চোঙটি তৈরি করা হয়েছিল। এতে খোদাই করে লেখা আছে পারস্য সাম্রাজ্যজুড়ে ধর্মীয় স্বাধীনতা, সহিষ্ণুতা ও মানবাধিকার বাস্তবায়নের কথা।

কুরুশের চোঙে বর্ণিত রয়েছে সম্রাট কুরুশের ব্যাবিলন আক্রমণের ইতিহাস। তিনি ব্যাবিলনের দেবতা মরদুকের আমন্ত্রণে প্রথম সেখানে গিয়েছিলেন। আধিপত্য প্রতিষ্ঠার পর তিনি মুক্তি দিয়েছিলেন ব্যাবিলনীয়দের হাতে নির্যাতিত দাস জাতিগোষ্ঠীকে। এ ছাড়া তাদের প্রার্থনালয়ে বিভিন্ন দেবদেবীর মূর্তি ফিরিয়ে দেওয়া হয়েছিল কুরুশের নির্দেশেই। মুক্তি পাওয়া ব্যক্তিদের মধ্যে ইহুদিরাও ছিল। তাদের নিজ নিজ দেশে ফিরে যাওয়ার ব্যবস্থা করে দেন কুরুশ। এসব অসাধারণ পদক্ষেপ বা অবদানের জন্য একজন ‘উদার ও আলোকিত সম্রাটের’ সুনাম অর্জন করেন কুরুশ।

## মানবাধিকার সনদ
কুরুশের চোঙ দেখতে অনেকটা পিপার মতো। পিপা আকৃতির চোঙটি ব্যাবিলনের ভিত্তিস্তম্ভে ব্যবহার করা হয়েছিল। বিশেষজ্ঞদের দাবি, এটিই বিশ্বের ‘প্রথম মানবাধিকার সনদ’।

## আবিষ্কার
right|thumb|alt=Sepia photograph of a man in 19th century Middle Eastern dress, with a large moustache, reclining in a chair with his hands crossed across his lap|মসুলে প্রায় ১৮৫৪ সালে হরমুজদ রাসাম।  কুরুশের চোঙটি  বেবিলনে ১৮৭৯ সালের ফেব্রুয়ারি - মার্চে তার প্রত্নতাত্ত্বিক খননকালে আবিষ্কৃত হয়েছিল।
ব্রিটিশ প্রত্নতাত্ত্বিক ও কূটনীতিক হরমুজদ র‌্যাসামের নেতৃত্বে মেসোপটেমিয়া (বর্তমান ইরাক) থেকে চোঙটি ১৮৭৯ সালে উদ্ধার করা হয়।
## অনুবাদ
ব্রিটিশ মিউজিয়ামের মধ্যপ্রাচ্য বিভাগের সহকারী রক্ষক আরভিং ফিঙ্কেলের সাম্প্রতিক অনুবাদ-  :

১.[যখন ... মর]দুক, সমগ্র স্বর্গ ও পৃথিবীর রাজা, ....... যে, তার ... মধ্যে, তার ....... নষ্ট করে দেয়

২.[.......] বিস্তৃত? বুদ্ধিমত্তার দিক থেকে , ...... কে বিশ্বের (অঞ্চল) অঞ্চলগুলি পর্যবেক্ষণ করে ।

৩.[.......] তার [প্রথম] পুত্র (=বেলশহসর), একজন নিম্নমানের ব্যক্তি, তাকে দেশের দায়িত্বে নিযুক্ত করেন,

৪.কিন্তু [......] তিনি তাদের উপর [(...) পাল্টা] জরিমানা চাপিয়ে দিলেন।

৫.সে উর এবং অন্যান্য ধর্মীয় শহরগুলির জন্য এসাগিলের [এবং ..........] নকল তৈরি করেন।

৬.দেবতাদের জন্য অপমান হিসেবে অনুপযুক্ত আচার, [অপবিত্র] নৈবেদ্য [......] অসম্মানজনক […] করা হত

৭.তিনি প্রতিদিনের নৈবেদ্য বন্ধ করে দিলেন;তিনি আচার-অনুষ্ঠানে হস্তক্ষেপ করলেন এবং  পবিত্র স্থানগুলির মধ্যে [.....] প্রতিষ্ঠা করলেন।
তার মনে, দেবতাদের রাজা মরদুক এর প্রতি শ্রদ্ধা ও  ভয় ছিলনা।

৮.সে প্রতিদিন তার শহরের প্রতি আরও বেশি করে অন্যায় করত ; ... তার [লোকেরা .....................], সে তার প্রজার উপর এমন এক অত্যাচারের জোয়াল চাপিয়ে দিল যার থেকে মুক্তি নেই ।

৯. এনলিল (দেবতাদের প্রধান), প্রজাদের  অভিযোগ এবং […] তাদের অঞ্চল দেখে অত্যন্ত ক্রুদ্ধ হয়ে ওঠেন।  দেবতারা তাদের মন্দির ছেড়ে চলে যান,

১০.এনলিল এবং মহিমান্বিত  মরদুক, (তাদের) শুয়ান্নায় (ব্যাবিলনে)  অবস্থা দেখে রাগান্বিত ও অনুতপ্ত হয়েছিলেন।যাদের অভয়ারণ্য ধ্বংসপ্রাপ্ত ছিল  সেই সমস্ত জনবসতি সম্পর্কে তিনি মন পরিবর্তন করেন ,

১১.এবং সুমের ও আক্কাদ দেশের জনগণ যারা মৃতদেহের মতো হয়ে গিয়েছিল, তাদের প্রতি করুণা প্রকাশ করলেন। এনলিল সমস্ত দেশ পরিদর্শন ও পরীক্ষা করলেন,

১২.তার পছন্দের ন্যায়নিষ্ঠ রাজার খোঁজে। তিনি (এনলিল) আনশান শহরের রাজা সাইরাসের হাত ধরে তার নাম ধরে ডাকলেন, উচ্চস্বরে সবকিছুর উপর তার রাজত্ব ঘোষণা করলেন।

১৩. তিনি সাইরাস গুতির ভূমি এবং সমস্ত মাদীয় সৈন্যকে তাঁর পদ্নত  করেছিলেন, এবং ন্যায়বিচার ও ধার্মিকতার সাথে কৃষ্ণাঙ্গদের পালন করেন।

১৪.মহান প্রভু মরদুক, যিনি তাঁর লোকদের লালন-পালন করেন,যাকে তিনি তাঁর তত্ত্বাবধানে রেখেছিলেন। , আনন্দের সাথে তাঁর (সাইরাসের )সৎকর্ম এবং সত্য হৃদয় দেখেন,

১৫.এবং (মারদুক)   সাইরাসকে ব্যাবিলনে যাওয়ার নির্দেশ দিলেন। তিনি তাকে (সাইরাসকে) টিনটির (ব্যাবিলন) যেতে বললেন, এবং একজন বন্ধু এবং সহচরের মতো, তার (সাইরাসের) পাশে থাকলেন।

১৬.তার বিশাল সৈন্যবাহিনীর সংখ্যা নদীর জলের মতো যা গণনা করা যেত না,  সৈন্যবাহিনী সম্পূর্ণ সশস্ত্রভাবে তার পাশে অগ্রসর হচ্ছিল।

১৭.মরদুক,   সাইরাসকে যুদ্ধ ছাড়াই শুয়ান্না জয় করতে সাহায্য করেন এবং ব্যাবিলনকে কষ্ট থেকে রক্ষা করেন। নবোনিডাস,  যে রাজা মরদুককে ভয় পেত না , তাকে মরদুক, সাইরাসের হাতে তুলে দিলেন।

১৮.টিনটিরের সমস্ত মানুষ, সুমের ও আক্কাদের সকল সম্ভ্রান্ত ব্যক্তি এবং রাজ্যপালরা,  সাইরাস এর সামনে মাথা নত করল এবং তাঁর পা চুম্বন করল, তাঁর রাজত্বের আনন্দে আনন্দিত হলেন এবং তাদের মুখ উজ্জ্বল হয়ে উঠল।

১৯.যে প্রভুর সাহায্যে সকলেই মৃত্যুর হাত থেকে উদ্ধার পেয়েছিলেন এবং যিনি সকলকে কষ্ট ও কষ্ট থেকে রক্ষা করেছিলেন, তিনি তাঁকে মিষ্টি আশীর্বাদ করেছিলেন এবং তাঁর নামের প্রশংসা করেছিলেন।

২০.আমি  সাইরাস, মহাবিশ্বের রাজা, মহান রাজা, শক্তিশালী রাজা, ব্যাবিলনের রাজা, সুমের ও আক্কাদের রাজা, পৃথিবীর চার প্রান্তের রাজা,

২১.ক্যাম্বিসেসের পুত্র, মহান রাজা, আনশান শহরের রাজা, সাইরাসের পৌত্র, মহান রাজা, আনশান শহরের রাজা, তেসপেসের বংশধর, মহান রাজা, আনশান শহরের রাজা,

২২.রাজত্বের চিরস্থায়ী বংশধর, বেল (মরদুক) এবং নাবু যার রাজত্ব ভালোবাসে। যখন আমি ব্যাবিলনে শান্তির দূত হিসেবে গিয়েছিলাম

২৩.উৎসব ও আনন্দের মধ্যে আমি প্রাসাদে আমার সার্বভৌম বাসস্থান প্রতিষ্ঠা করেছিলাম ।ব্যাবিলন এর পালক মহান প্রভু মরদুক আমার  ভাগ্যে   মহান উদারতা দান করেছিলেন, এবং আমি বিস্ময় নিয়ে প্রতিদিন  তাকে খুঁজতাম।

২৪.ব্যাবিলনে , সমগ্র [সুমের] এবং আক্কাদে  আমার বিশাল সৈন্যবাহিনী শান্তিপূর্ণভাবে অগ্রসর হচ্ছিল এবং  ভয়ের কিছু ছিল না।

২৫.আমি ব্যাবিলন শহর এবং তার সমস্ত পবিত্র স্থানের নিরাপত্তা চেয়েছিলাম। ব্যাবিলনের জনগণ  এমন অত্যচার  সহ্য করেছে যা তাদের জন্য নির্ধারিত ছিল না,

২৬. আমি ব্যাবিলনের জনগণের  ক্লান্তি দূর করলাম; তাদের বন্ধন থেকে মুক্ত করলাম (?)। মহান প্রভু মরদুক  [আমার ভালো] কাজে আনন্দিত হলেন,

২৭.এবং তিনি আমি -রাজা  সাইরাস, যিনি তাকে ভয় করেন, এবং আমার পুত্র ক্যাম্বিসেসের উপর, [এবং] আমার সমস্ত সৈন্যের উপর  আশীর্বাদ ঘোষণা করলেন - 

২৮.যাতে আমরা তাঁর উপস্থিতিতে, মঙ্গলে সুখে বাস করতে পারি। 
সাইরাসের  আদেশে, সিংহাসনে বসে থাকা সমস্ত রাজা,

২৯.প্রতিটি প্রান্ত থেকে, উচ্চ সমুদ্র থেকে নিম্ন সমুদ্র পর্যন্ত, যারা [প্রত্যন্ত জেলাগুলিতে] বাস করে (এবং) আমুরু দেশের রাজারা যারা তাঁবুতে বাস করে, তারা সবাই,

৩০.শুয়ান্নায় তাদের ভারী শ্রদ্ধাঞ্জলি এনে আমার পায়ে চুমু খেল। [শুয়ান্না] থেকে আমি আশুর এবং সুসা শহরে তাদের জায়গায় ফেরত পাঠালাম ,
আক্কাদ, এশ্নুন্নার ভূমি, জাম্বান শহর, মেতুর্নু শহর, দের, গুতি ভূমির সীমানা পর্যন্ত - টাইগ্রিস নদীর ওপারের অভয়ারণ্যগুলি - যার মন্দিরগুলি আগে জীর্ণ হয়ে গিয়েছিল,

৩১.সেখানে বসবাসকারী দেবতাদের জন্য স্থায়ী পবিত্র স্থান তৈরি করেছিলাম। আমি তাদের সমস্ত লোককে একত্রিত করে তাদের বসতিতে ফিরিয়ে দিয়েছিলাম,

৩২.নাবোনিডাস সুমের ও আক্কাদ দেশের দেবতাদের ক্রব্ধ করে  শুয়ান্নায় নিয়ে এসেছিলেন,মহান প্রভু মরদুক এর আদেশে 
 
৩৩.আমি দেবতাদের অক্ষত অবস্থায়  তাদের আনন্দের জন্য পবিত্র স্থানে ফিরিয়ে দিয়েছি। আমি যে সকল দেবতাদের তাদের পবিত্র স্থানে ফিরিয়ে দিয়েছি,

৩৪.প্রতিদিন বেল এবং নাবুর সামনে, আমার জন্য দীর্ঘায়ু প্রার্থনা করো, এবং আমার সৎকর্মের কথা উল্লেখ করো, এবং আমার প্রভু মরদুককে বলো: "কোরাস, রাজা যিনি আপনাকে ভয় করেন, এবং তার পুত্র ক্যাম্বিসেস,

৩৫.তারা যেন সুদূর (?) দিন পর্যন্ত আমাদের মন্দিরের রক্ষক হয়, এবং ব্যাবিলনের জনগণ আমার রাজত্বের জন্য আশীর্বাদ করে। আমি সমস্ত দেশকে শান্তিতে বসবাস করতে সক্ষম করেছি।"

৩৬.প্রতিদিন আমি [...] (নৈবদ্য) আরও বাড়িয়ে দিচ্ছিলাম, দুটি হাঁস এবং দশটি পায়রা [পূর্বের উপহার] রাজহাঁস, হাঁস এবং পায়রা।

৩৭.আমি ব্যাবিলনের মহান প্রাচীর, ইমগুর-এনলিলের প্রতিরক্ষা শক্তিশালী করার চেষ্টা করেছি ,

৩৮.এবং [আমি] পরিখার তীরে পোড়া ইটের তৈরি ঘাটটি সম্পন্ন করেছি যা পূর্ববর্তী একজন রাজা তৈরি করেছিলেন কিন্তু কাজ শেষ করেননি।

৩৯.[আমি ...... যা শহরকে ঘিরে রাখেনি] বাইরে, যা পূর্ববর্তী কোনও রাজা তৈরি করেননি, তার কর্মীবাহিনী, শুয়ান্নার মধ্যে [তার জমি থেকে তৈরি] বাঁধ তৈরি করি।

৪০.[… ] বিটুমিন এবং বেকড ইট দিয়ে আমি নতুন করে তৈরি করেছি, এবং এর [কাজ] [সম্পূর্ণ] করেছি।

৪১.[....] ব্রোঞ্জের আস্তরণ সহ [দেবদারু কাঠের তৈরি দরজা],

৪২.[এবং আমি] তাদের সমস্ত দরজা, চৌকাঠের স্ল্যাব এবং দরজার ফিটিংগুলি তামার যন্ত্রাংশ দিয়ে স্থাপন করেছি। [......................]। আমি এর মধ্যে আমার পূর্ববর্তী রাজা আশুরবানীপালের একটি শিলালিপি দেখতে পেলাম;
৪৩. [.....] এর জায়গায়। মহান প্রভু মরদুক আমাকে দীর্ঘ জীবন এবং পূর্ণ বয়সের উপহার দিন,

৪৪.[একটি নিরাপদ সিংহাসন এবং একটি স্থায়ী রাজত্ব, [এবং আমি যেন ... ... তোমার হৃদয়ে চিরকাল থাকি। 

## কুরুশকোষ (সাইরোপিডিয়া)
কুরুশের জীবনীর ওপর ভিত্তি করে গ্রিক চিন্তাবিদ জেনোফন লিখেছেন সাইরোপিডিয়া। জোনোফন লিখেছেন কুরুশ কীভাবে সহিষ্ণুতার ওপর ভিত্তি করে একটি বৈচিত্র্যময় সমাজ শাসন করতেন। বইটি (গ্রিক ও লাতিন ভাষায়) ইউরোপে ১৭৬৭ সালে প্রকাশিত হয়। একটি কপি স্থান পেয়েছে ওয়াশিংটন ডিসির বিশেষ প্রত্নপ্রদর্শনীতে। আরেকটি কপি ছিল সাবেক মার্কিন প্রেসিডেন্ট টমাস জেফারসনের সংগ্রহে, যা বর্তমানে যুক্তরাষ্ট্রের লাইব্রেরি অব কংগ্রেসে সংরক্ষিত রয়েছে।

## গ্যালারি

File:Babylon 1829 cropped.gif|১৮২৯ সালে ব্যাবিলনের প্রত্নস্থানের মানচিত্র। হরমুজ রাসামের খননকারীরা টেল আমরান-ইবনে আলীর (মানচিত্রের কেন্দ্রে "ই" চিহ্নযুক্ত) ঢিবিতে কুরুশের চোঙটি পেয়েছিলেন যার নিচে ছিল  ধ্বংসপ্রাপ্ত ইসাগিলা মন্দির।
File:Cyrus Cylinder detail.jpg|কিউনিফর্ম লিপিতে লিখিত কুরুশের চোঙের নিকট চিত্র।
Image:Nabonidus cylinder sippar bm1.jpg|নাবোনিডাস চোঙ।
File:Nabonidus.jpg|Stele depicting Nabonidus praying to the moon, sun and the planet Venus. The Babylonian king's religious practices were harshly condemned by the Cyrus Cylinder's inscription.|এই ফলক চিত্রে নবোনিডাসকে চাঁদ, সূর্য এবং শুক্র গ্রহকে প্রার্থনা করার চিত্র চিত্রিত হয়েছে। কুরুশের চোঙ শিলালিপিতে ব্যাবিলনীয় রাজার ধর্মীয় রীতিগুলির  কঠোর নিন্দা করা হয়েছে। 
File:Cyrus cylinder Mesopotamia.svg|Places in Mesopotamia mentioned by the Cyrus Cylinder. Most of the localities it mentions in connection with the restoration of temples were in eastern and northern Mesopotamia, in territories that had been ruled by the deposed Babylonian king Nabonidus (excepting Susa).|কুরুশের চোঙে উল্লেখিত মেসোপটেমিয়ার বিভিন্ন  স্থান।  মন্দিরগুলির পুনরুদ্ধারের সাথে উল্লেখ করা বেশিরভাগ এলাকা পূর্ব ও উত্তর মেসোপটেমিয়ায় ছিল, নির্বাসনপ্রাপ্ত ব্যাবিলনীয় রাজা নবোনিডাস (সুসাকে বাদ দিয়ে) শাসন করে এমন অঞ্চলগুলিতে।
File:Cyrus the Great human rts declaration plaque, Balboa Park.JPG|Monument to the Cyrus Cylinder in Balboa Park, San Diego, California erected by an Iranian émigré organisation, presenting a widely-circulated false translation of the text that portrays Cyrus as a champion of human rights.|ক্যালিফোর্নিয়ার সান ডিয়েগো, বলবোয়া পার্কে কুরুশের চোঙের স্মৃতিসৌধ। এটি  ইরানীয় অভিবাসী সংস্থা দ্বারা নির্মিত হয়েছিল, যেখানে কুরুশকে মানবাধিকারের চ্যাম্পিয়ন হিসাবে চিত্রিত করা হয়েছে। তবে এই পাঠ্যে বিস্তৃত প্রচারিত মিথ্যা অনুবাদ উপস্থাপন করা হয়েছে।
Image:London 307.JPG|The Cyrus Cylinder in Room 55 of the British Museum in London|লন্ডনের ব্রিটিশ যাদুঘরের ৫৫ নম্বর কক্ষে কুরুশের চোঙ।


## তথ্যসূত্র

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## মিডিয়া আর্টিকেল

* 
* 
* 
* 
* 
* 
* 
* 
* 
* 
* 
* 
* 
* 
* 
* 

## অন্যান্য উৎস

* 
* 
* 
* 
* 
* 
* 
* 
* 
* 
* 
* 

## বহিঃসংযোগ
* Neil MacGregor, Director of the British Museum, traces 2600 years of Middle Eastern history through this single object. 



বিষয়শ্রেণী:মহান কুরুশ
বিষয়শ্রেণী:আক্কাদীয় শিলালিপি
বিষয়শ্রেণী:প্রত্নতাত্ত্বিক কর্পোরা নথি
বিষয়শ্রেণী:হাখমানেশী সাম্রাজ্যের প্রত্নতত্ত্ব
বিষয়শ্রেণী:শিল্প ও সাংস্কৃতিক প্রত্যাবাসন
বিষয়শ্রেণী:প্রাচীন নিকটবর্তী ও মধ্যপ্রাচ্যের কাদামাটির বস্তু
বিষয়শ্রেণী:মানবাধিকারের ইতিহাস
বিষয়শ্রেণী:ইরানের ইতিহাস
বিষয়শ্রেণী:ইরাকের ইতিহাস
বিষয়শ্রেণী:ব্রিটিশ মিউজিয়ামে মধ্যমপ্রাচ্যের বস্তু
বিষয়শ্রেণী:হাখমানেশি সাম্রাজ্যের প্রত্নতত্ত্ব
বিষয়শ্রেণী:১৮৭৯-এর প্রত্নতাত্ত্বিক আবিষ্কার